Keltaisen kurjen paviljonki Käärmemäen puistossa
**Wuhan** (yksink.: 武汉; perint.: 武漢; pinyin: *Wǔhàn*) on Hubein maakunnan pääkaupunki keskisessä Kiinassa. Kaupunki sijaitsee Jangtse- ja Han-jokien yhtymäkohdassa. Wuhan on muodostunut kolmesta pienemmästä kaupungista: Hanyangista, Wuchangista ja Hankousta, jotka olivat ennen itsenäisiä.

Maantiede
---------

Wuhan sijaitsee alavalla alueella Jangtse- ja Han-jokien yhtymäkohdassa. Sen alueella oli yli sata järveä 1980-luvulle asti, mutta kaupungin kasvaessa järviä on täytetty rakennusmaaksi. Nykyisin järviä on jäljellä kolmisenkymmentä. Kovien sateiden aikana entiset järvet täyttyvät tulvavedestä. Tulvia on koetettu ehkäistä rakentamalla puistoihin huokosia pintoja, joihin hulevedet voivat imeytyä. Rehevät puistot pitävät myös kaupungin ilmastoa miellyttävämpänä kesän hellekausina.

### Ilmasto

Wuhanissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivaa ja leutoa. Vuoden keskilämpötila on noin 17 °C ja keskimääräinen sademäärä 1 240 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 4 °C. Sateisin kuukausi on kesäkuu, jolloin sataa keskimäärin noin 230 millimetriä. Joulukuu puolestaan on kuivin kuukausi. Silloin keskimääräinen sadanta on 30 millimetriä.

Historia
--------

Hanyangin alueella on ollut asutusta jo yli 3 000 vuotta sitten. Han-dynastian aikaan Hanyang oli melko vilkas satama. Vuonna 206 rakennettiin muurit Hanyangin ja vuonna 223 myös Wuchangin turvaksi. Jälkimmäinen tapahtuma tarkoitti Wuhanin perustamista. Yuan-dynastian ollessa vallassa Wuchang nostettiin provinssin pääkaupungin asemaan.

1800-luvun lopussa rautateitä jatkettiin kaupunkiin. Wuhanista muodostui tällöin merkittävä uudelleenlastauspaikka rautatie- ja jokiliikenteen välillä.

Vuonna 1911 Sun Yat-senin seuraajat aloittivat Wuchangin kansannousun, jonka seurauksena Qing-dynastia kaatui ja Kiinan tasavalta perustettiin. Wuhan oli Wang Jingwein johtaman Guomindang-hallituksen pääkaupunki 1920-luvulla.

Wuhanissa käytiin yksi Kiinan–Japanin sodan merkittävimmistä taisteluista kesä-lokakuussa 1938. Taistelu päättyi kiinalaisten tappioon, mutta japanilaisten eteneminen Hubein maakunnassa pysähtyi pian sen jälkeen. Miehityksen aikana kaupungin lentokenttä toimi tukikohtana Japanin ilmavoimien viisi vuotta kestäneelle terroripommitusoperaatiolle Chongqingiin. Yhdysvallat pommitti Wuhania joulukuussa 1944. Tšiang Kai-šekin päiväkirjan mukaan kaupungissa kuoli 40 000 ihmistä.

Kaupunki on kärsinyt useasti tulvista. Kolmen solan padon pitäisi hillitä tulvia.*lähde?* Vuonna 2011 tulvat olivat harvinaisen pahoja. Sateet olivat runsaimmat 13 vuoteen, ja paikallisten viranomaisten mukaan sadevesiviemäreitä oli vaurioitunut rakennustöissä.

Kaupungin yksi nähtävyyksistä on Käärmemäen puistossa sijaitseva Keltaisen kurjen paviljonki, joka rakennettiin alun perin vuonna 223 ja uudelleen vuonna 1981.

Koronaviruksen 2019 löytöpaikka
-------------------------------

Joulukuussa 2019 Wuhanista löydettiin uusi ihmisestä toiseen tarttuva koronaviruslaji 2019-nCoV, joka aiheutti maailmanlaajuisen pandemian vuonna 2020. Viruksen lähtöpaikaksi arvellaan wuhanilaista eläintoria, joka suljettiin ja desinfioitiin 1. tammikuuta 2020. Eurooppaan koronavirus saapui 24. tammikuuta 2020. Kiinan tautientorjunnan keskuksen johtaja Gao Fu vahvisti tammikuussa 2020 viruksen alkuperäksi Wuhanin kalatorilla laittomasti myydyt villieläimet.

Hallinnollinen jako
-------------------

Piirikuntatasolla kaupunki jaetaan 13 kaupunkipiiriin.

| Wuhanin hallinnollinen jako piirikuntatasolla |
| --- |
| 

**1**
**2**
**3**
**Hanyang**
**Wuchang**
**Qingshan**
**Hongshan**
**Dongxihu**
**Hannan**
**Caidian**
**Jiangxia**
**Huangpi**
**Xinzhou**
**1. Jiang’an**
**2. Jianghan**
**3. Qiaokou**

 |
| Nimi | Kiinan kirjoitusmerkit | Pinyin |
| Jiang’an | 江岸区 | Jiāng'àn Qū |
| Jianghan | 江汉区 | Jiānghàn Qū |
| Qiaokou | 硚口区 | Qiáokǒu Qū |
| Hanyang | 汉阳区 | Hànyáng Qū |
| Wuchang | 武昌区 | Wǔchāng Qū |
| Qingshan | 青山区 | Qīngshān Qū |
| Hongshan | 洪山区 | Hóngshān Qū |
| Dongxihu | 东西湖区 | Dōngxīhú Qū |
| Hannan | 汉南区 | Hànnán Qū |
| Caidian | 蔡甸区 | Càidiàn Qū |
| Jiangxia | 江夏区 | Jiāngxià Qū |
| Huangpi | 黄陂区 | Huángpí Qū |
| Xinzhou | 新洲区 | Xīnzhōu Qū |

Talous
------

Wuhanissa on ollut 1890-luvulta alkaen terästeollisuutta, jota varten rautamalmia tuodaan Dayen kaivoksista noin 90 km Wuhanista kaakkoon, ja kivihiiltä Enanista kaupungin eteläpuolelta. 2000-luvun alkaessa se oli Kiinan toiseksi suurin metalliteollisuuden keskittymä. Metallisteollisuuden perässä kaupunkiin on tullut muita teollisuuden aloja, kuten raskasta konepajateollisuutta, kemianteollisuutta, lasin, elektroniikan ja kuljetusvälineiden valmistusta.

Paikallishallinnon mukaan 300 maailmanluokan yritystä, joiden joukossa ovat Walmart, Honda ja Nissan, on investoinut kaupunkiin.

Urheilu
-------

Vuonna 2021 Wuhan on yksi Jalkapallon seurajoukkueiden maailmanmestaruuskilpailuiden isäntäkaupungeista. Siellä järjestetään vuosittain Jangtse-joen ylittävä uintitapahtuma, jolla kunnioitetaan puhemies Maon vuonna 1966 tekemää uintisuoritusta.

Ystävyyskaupungit
-----------------

* Alankomaat Arnhem, Alankomaat, kesäkuusta 1999
* Ranska Bordeaux, Ranska, 18. heinäkuuta 1998 alkaen
* Ruotsi Borlänge, Ruotsi, syyskuusta 2007
* Etelä-Korea Cheongju, Etelä-Korea, 29. lokakuuta 2000 alkaen
* Saksa Duisburg, Saksa, 8. lokakuuta 1982 alkaen
* Romania Galați, Romania, 12. elokuuta 1987 alkaen
* Unkari Győr, Unkari, 19. lokakuuta 1995 alkaen
* Sudan Khartum, Sudan, 27. syyskuuta 1995 alkaen
* Ukraina Kiova, Ukraina, 19. lokakuuta 1990 alkaen
* Islanti Kópavogur, Islanti
* Yhdistynyt kuningaskunta Manchester, Yhdistynyt kuningaskunta, 16. syyskuuta 1986 alkaen
* Japani Ōita, Japani, 7. syyskuuta 1979 alkaen
* Yhdysvallat Pittsburgh, Yhdysvallat, 8. syyskuuta 1982 alkaen
* Suomi Salo, Suomi, 25. elokuuta 2014

Lähteet
-------

1. 1 2  Hubei Province geohive.com. Viitattu 24.4.2016. (englanniksi)
2. 1 2  Bailey, Alison ... [et al.]; Tuomaala, Tuija (suom.): *Kiina*, s. 163. Helsinki: Tammi Kustannusosakeyhtiö, 2008. ISBN 978-951-31-3958-2.
3. ↑  Li Jing: Inside China's leading 'sponge city': Wuhan's war with water *The Guardian*.  23.1.2019. Viitattu 26.1.2020.
4. ↑  Climate Wuhan climate-data.org:  Climate-Data.org. Viitattu 27.3.2019. (englanniksi)
5. ↑  Yuki Tanaka, Marilyn B. Young: "Strategic Bombing of Japan", *Bombing Civilians: A Twentieth-Century History*. The New Press, 2013. ISBN 1595586318.
6. ↑  The US Firebombing of Wuhan, Part 1 *chinaww2.com*.  12.9.2015. Viitattu 7.6.2020. (englanniksi)
7. ↑  Rain causes gridlock in Wuhan  20.6.2011. China Daily.
8. ↑  Reuters, Jami Jokinen: Koronaepidemian lähde löytyy kiinalaistorien "tautihautomosta" – ympäristöjärjestöt ovat varoittaneet villieläinkaupan riskeistä pitkään *Turun Sanomat, ts.fi*.  24.1.2020.
9. ↑  Wuhan *Encyclopedia Britannica*. Viitattu 26.1.2020.
10. 1 2  Wuhan: the city of 11 million at the heart of the coronavirus outbreak *The Guardian*. Viitattu 26.1.2020.
11. ↑  Eight Chinese cities selected to host expanded Club World Cup in 2021 *Xinhuanet*.  28.12.2019.  Arkistoitu 28.12.2019. Viitattu 26.1.2020.
12. ↑  Wuhan's 18 sister cities Wuhan.  Arkistoitu 22.12.2015. Viitattu 10.12.2015. (englanniksi)
13. ↑  Borlänge: Frågor & Svar - samarbetet mellan Borlänge & Wuhan[vanhentunut linkki] (ruotsiksi) Viitattu 5.3.2013. [vanhentunut linkki]
14. ↑  Vinabæir *kopavogur.is*. Viitattu 26.1.2020. (islanniksi)
15. ↑  Salo ja Wuhan solmivat yhteistyösopimuksen  24. marraskuuta 2015. Salon Seudun Sanomat. Viitattu 10.12.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Wuhan**.
* Official Website of Wuhan Municipality (Arkistoitu – Internet Archive) (englanniksi)
* Wuhan Hubei China Tourist information (Arkistoitu – Internet Archive) (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki

 |
|  |
| Maantieteelliset | 
* MusicBrainz area

 |
|  |
| Muut | 
* NARA
* IdRef

 |

 |